جەیک سولیڤان، راوێژکاری ئاسایشی نیشتمانی ئەمریکا له‌ كۆنگره‌یه‌كی رۆژنامه‌وانیدا رایگه‌یاند، جۆو بایدن، سه‌رۆكی ویلایه‌ته‌ یه‌كگرتوه‌كانی ئه‌مریكا سه‌ردانی رۆژهه‌ڵاتی ناوه‌ڕاست ده‌كات و ده‌چێته‌ هه‌ریه‌كه‌ له‌ وڵاتانی ئیسرائیل، کەرتی رۆژئاوا و سعودیە، سه‌ردانه‌كه‌ له‌كاتێكدایه‌ جیهان به‌ دۆخێکی دژواردا تێده‌په‌ڕێت، پێویستە درێژە بە پەیوەندی چڕ لەگەڵ رۆژهەڵاتی ناوەڕاست بدرێت و له‌وه‌ته‌ی بایدن بوه‌ته‌ سه‌رۆك رۆژهه‌ڵاتی ناوه‌ڕاست سەقامگیرترە.
ئاماژه‌ی به‌وه‌شكرد، یەکەم وێستگەی سەردانەکەی بایدن بۆ رۆژهەڵاتی ناوەڕاست ئیسرائیل دەبێت، لەوێ کۆبوونەوەی دوو قۆڵی ئەنجام دەدات و بەشداری دەکات لە لوتکەی ئاسایشی خۆراک کە لە نێوان ئیسرائیل، ئیمارات، هیندستان و ئەمریکا به‌ڕێوه‌ده‌چێت.